3-2 Mga Bagay na Kinakailangan sa Paninirahan 3-2-1 Mga Tuntunin sa Paninirahan Ang panahon ng pagtigil ay ang batayan ng katayuan ng pamamalagi sa bansa. Tumawag at makipag-ugnayan po kayo sa counter o window ng General Residency of Foreigners Information Center na nakasulat sa ibaba para sa inyong mga katanunga sa mga bagay na may kinalaman sa imigrasyon o pagpasok sa bansang Hapon ng mga banyaga, at sa pagtira dito sa bansang Hapon. ■Telephone TEL: 0570-013904 (isa lang number sa buong bansa) 03-5796-7112 (PHS, IP telephone, International Call Oras: 8:30~17:15 Sarado: Sabado, Linggo, National Holiday, katapusan ng taon at bagong taon (Dec.29~Jan.3) Wika: Ingles, Intsik, Koreano, Portuges, Filipino at Kastila ■Counter Address: Nagoya Regional Immigaration Bureau 1F 5-18 Shoho-cho, Minato-ku, Nagoya city Oras: 8:30~17:15 Sarado: Sabado, Linggo, National Holiday, katapusan ng taon at bagong taon(Dec.29~Jan.3) Wika: Ingles, Intsik, Korean, Portuges Filipino at Espanyol ■Pahintulot sa pagpapa-extend ng Visa Ang lahat ng dayuhan ay pahihintulutang mamalagi sa Japan sa loob ng panahong itinakda sa inyong visa. Kung nais patagalin ang pamamalagi, ipa-renew o magpagawa ng extension ng inyong bisa sa Immigration Office sa loob ng tatlong buwan bago mag-expire ang inyong visa. Kung hindi mahigit tatlong buwan ang visa ninyo, puwede kayong mag-apply ng extension ng inyong visa pag nakalipas ng kalahating panahon ng period ng inyong visa. ■Pahintulot sa pagpapalit ng status ng Visa Kung ma-iiba ang inyong Gawain (o trabaho atbp.) sa bansang Hapon sa nakasaad sa natanggap na Visa, ay kailangan ninyong pawalan ng bisa ang unang natanggap na Visa at palitan ang ito ng Visa na naaangkop para sa nasabing Gawain. ■Pahintulot para sa mga Gawain maliban sa nakasaad sa inyong natanggap na Visa Kung ang dayuhan ay nagnanais na makilahok sa mga karagdagang gawain bukod sa mga ipinahihintulot ng kasalukuyang Visa (para sa karagdagang trabaho, kita o pabuya atbp.) kailangang ninyong kumuha ng kapahintulutan para sa Gawain maliban sa nakasaad sa inyong Visa bago ninyo simulaan ang nasabing Gawain. Ang pahintulot na ito ay maaaring matanggap sa bulwagan ng Imigrasyon ng inyong lugar. ■Ukol sa Pagkuha ng Visa Kung ang isang bata at iba pa ay mananatili sa Bansang Hapon ng 60 na araw mula sa pagkasilang nito at iba pa, kailangan ninyong kunan ng Visa ang bata sa loob ng 30 araw ng pagkasilang nito at iba pa. 3-2-2 Rehistro ng Pamilya Lahat ng dayuhan na nainirahan sa Japan ay obligadong magparehistro sa lokal na awtoridad tungkol sa mga bagay na may kinalaman sa panganganak at pagkamatay na ayon sa Batas ng Pagpaparehistro ng Pamilya sa Japan. Ang pagpapakasal at ang legal na paghihiwalay ng mag-asawa ay kailangan din i-rehistro. Ang mga dokumento para papakasal at paghiwalay ay depende sa iyong pagkamamamayan o citizenship, ito ay itanong sa Residents' Affairs Division (Shimin ka) ng inyong ward office o Community & Residents' Affairs Division (kumin seikatsu-ka) ng branch office. Sa mga ganitong pagkakaton, kailangang tuntunin ng Nagoya Regional Immigration Bureau. ■Panganganak Ang pagpaparehistro ng kapanganakan ay ipinapagawa sa Residents' Affairs Division (Shimin ka) ng inyong ward office o Community & Residents' Affairs Division (kumin seikatsu-ka) ng branch office sa inyong lugar na tinitirahan o lugar ng kapanganakan. Ang birth report ay kailangang i-sumite sa "Hoken Center" o Public Health Center ng ward ng lugar na inyong tinitirahan. Ang aplikasyon para sa Tulong ng Pamahalaan sa Pagpapagamot ng Sanggol (Infant Medical Fee Subsidy) o Nasyonal na Seguro ng Kalusugan (National Health Insurance) ay para lamang sa mga batang ang mga magulang ay nasaklaw ng National Health Insurance. Ang aplikasyon ay kailangang gawin sa Health Insurance and Pension Division (Hoken Nenkin ka) ng ward office o sa Residents' Welfare Division (kumin fukushi-ka) ng branch office sa pook ng inyong tinitirahan. ■Pagkamatay Ang rehistro ng pagkamatay ay kailangang makumpleto sa Residents' Affairs Division (Shimin ka) ng inyong ward office o 39
Community & Residents' Affairs Division (kumin seikatsu-ka) ng branch office sa lugar na tinirahan ng namatay o pook kung saan namatay. Para sa mga kasapi na ng National Health Insurance o Medical Aid System for the Elderly (Koki Koreisha Iryo Seido) para sa mga may edad na 75 pataas, ang rehistro ng pagkamatay ay kailangan gawin sa Health Insurance and Pension Division (Hoken Nenkin ka) ng ward office o sa Residents' Welfare Division (kumin fukushi-ka) ng branch office sa lugar na tinirahan ng namatay ■Pagpapakasal Ang rehistro ng pagpapakasal ay kailangan ipagtibay sa Residents' Affairs Division (Shimin ka) ng inyong ward office o sa Community & Residents' Affairs Division (kumin seikatsu-ka) ng branch office. Para sa mga kasapi ng National Health Insurance, ang tuntunin para baguhin ang mga nasasaklaw ng inyong health insurance ay dapat makumpleto sa Health Insurance and Pension Division (Hoken Nenkin ka) ng inyong ward office o sa Residents' Welfare Division (kumin fukushi-ka) ng branch office. ■Paghihiwalay Ang pagrehistro ng legal na paghihiwalay ng mag-asawa ay kailangan mapagtibay sa Residents' Affairs Division (Shimin ka) ng ward office o Community & Residents' Affairs Division (kumin seikatsu-ka) ng branch office sa pook ng inyong tinitirahan. Para sa mga kasapi ng National Health Insurance, ang tuntunin para baguhin ang mga nasasaklaw ng inyong health insurance ay dapat makumpleto sa Health Insurance and Pension Division (Hoken Nenkin ka) ng ward office o sa Residents' Welfare Division (kumin fukushi-ka) ng branch office sa pook ng inyong tinitirahan. 3-2-3 Pagpaparehistro ng Sariling Pantatak o "Inkan" Sa Japan, ang pantatak kung saan ang unang pangalan at/o apelyido ay nakaukit sa isang uri ng sisidlan ang siyang ginagamit katumbas ng pirma sa ibang bansa. Ang mga sariling pantatak na nakarehistro sa awtoridad munisipyong local ay tinatawag na "Jitsuin" na ang ibig sabihin ay "rehistradong pantatak". Anumang transaksiyon kung saan ang nakarehistrong pantatak at ang katibayan ng pagpaparehistro, para mapatunayan na totoo ang nakarehistrong pantatak, ay ginagamit at kinikilalang legal at may-bisa. Sa pagpaparehistro ng sariling pantatak, pumunta sa Residents' Affairs Division (Shimin ka) ng ward office o Community & Residents' Affairs Division (kumin seikatsu-ka) ng branch office nito sa inyong pook dala ang pantatak na ipaparehistro at ang inyong card para sa special permanent resident o Resident Card. Mayroong mga pantatak o "inkan" na hindi maaaring iparehistro. Para sa mga detalye, mangyaring magtanong sa nabanggit na Residents' Affairs Division (Shimin ka) ng ward office o Community & Residents' Affairs Division (kumin seikatsu-ka) ng brach office nito sa inyong pook. Matapos matiyak na ang dalang pantatak ay totoong inyong pag-aari, maaari ng maiparehistro ito at ang rehistro ng pantatak (Inkan Toroku Techo) ay ibibigay sa inyo mismo sa oras na iyon. Kung kailangan ninyo ang katibayan ng pagpaparehistro ng inyong pantatak (Inkan Toroku Shomeisho), tumungo lang po sa Residents' Affairs Division (Shimin ka) sa ward office ninyo o Community & Residents' Affairs Division (kumin seikatsu-ka) ng branch nito sa inyong pook na dala ang inyong rehistro ng inyong pantatak (Inkan Toroku Techo), application fee at card para sa special permanent resident o Resident Card Maaari rin ninyong makuha ang nasabing katibayan (Inkan Toroku Shomeisho) sa labas ng inyong distrito basta ito'y sakop parin ng siyudad. 40